open-index/open-wikipedia-markdown huggingface dataset:
Ragnarok (serie de televisión)

**Ragnarok** ye una serie de televisión de ciencia ficción creyada per Netflix que reinventa la mitolochía norrena. Tien puesto en l'actualidat, en a ciudat noruega ficticia d'Edda en Hordaland, en l'ueste de Noruega, que ye afectada per lo cambio climatico y la contaminación industrial causada per as fabricas propiedat d'a familia Jutul. Os Jutul son en realidat cuatro Jötunn que se fan pasar per una familia. Son desafiaus per Magne, un mocet que se sorprende en saber que él ye la reencarnación de Thor y prencipia la luita contra los cuals son destruyindo la planeta. En a segunda temporada, se le unen mas personas que encarnan a atros dioses.

A serie s'estrenó en chinero de 2020, con una segunda temporada estrenada en mayo de 2021.

## Personaches
### Principals
* **Magne Seier** (David Stakston, reencarnación de Thor.
* **Laurits Seier** (Jonas Strand Gravli), reencarnación de Loki.
* **Fjor** (Herman Tømmeraas).
* **Saxa** (Theresa Frostad Eggesbø).
* **Gry** (Emma Bones).
* **Turid Seier** (Henriette Steenstrup).
* **Ran** (Synnøve Macody Lund).
* **Vidar** (Gísli Örn Garðarsson).

### Segundarios
* **Isolde Eidsvoll** (Ylva Bjørkås Thedin).
* **Erik Eidsvoll** (Odd-Magnus Williamson).
* **Wotan Wagner** (Bjørn Sundquist), reencarnación de Odin.
* **Wenche** (Eli Anne Linnestad), reencarnación de Völva.
* **Oscar Bjørnholt** (Tani Dibasey).
* **Yngvild Bjørnholt** (Iselin Shumba Skjævesland).
* **Iman Reza** (Danu Sunth), reencarnación de Freyja.
* **Signy** (Billie Barker).
* **Harry** (Benjamin Helstad) reencarnación de Týr.
* **Halvor Lange** (Espen Sigurdsen).

## Temporadas

## Referencias
Mitolochía norrena

A **mitolochía norrena** u **mitolochía nordica** u **mitolochía escandinava** se refieren a lo conchunto de mitos perteneixients a la relichión tradicional precristiana d'os pueblos chermanicos d'Escandinavia, incluyius los que colonizoron Islandia y as Islas Feroe, an se reunioron as fuents escritas d'a mitolochía norrena. Ha de considerar-se una rama d'a mitolochía chermanica (que tamién incluye la mitolochía anglesa). A mitolochía chermanica tien, a la suya vegada, as suyas radices en a mitolochía indoeuropea.

Entre la mayor parte d'a epoca vikinga se transmitió oralment y la nuestra conoixencia se basa prencipalment en textos medievals (en particular, as dos versions d'a Edda), compilaus dimpués d'a introducción d'o cristianismo entre los lugars chermanicos. A mitolochía norrena tamién s'ha conservau como fuent d'inspiración literaria, produccions teatrals, cintas y de videochuegos, manimenos a ormino han presentau os suyos contenius distorsionaus.

## Cosmolochía
### Dioses
* Dioses Æsir: Odin, Frigg, Höðr, Thor y Baldr.
* Dioses Vanir: Njörðr, Freyr y Freyja.

### Atros sers
* Jötunn.
* nanos.
* Elfos.
* Trols.
* Draugr.
* Huldras.

### Atras entidaz
* Yggdrasil.
* Valquirias.
* Nornas.
* Jörmungandr.
* Fenrir.
* Níðhöggr.
* Sleipnir.

## Referencias
Festival Mundial d'a Canción Latina

Lo **Festival Mundial d'a Canción Latina** (castellano: **Festival Mundial de la Canción Latina**) u tamién conoixito como lo **Festival d'a Canción Latina en lo Mundo** (**Festival de la Canción Latina en el Mundo**) estió una competición anyal de cancions celebrau entre los países d'America Latina y os países d'Europa, estió organizato con o apoio d'o gubierno de Mexico y a suya localización yera lo Teatro Ferrocarrilero. Yera una competición que no teneba as participions de Canadá, Cuba, Guinea Equatorial u Filipinas entre atros. Lo programa ha estau emitiu en directo dende que s'estrenó en 1969 dica l'anyo 1970.

Estió sucedito por lo Festival OTI d'a Canción dende l'anyo 1972 dica l'anyo 2000.

## Participants
Os participantes yeran 25 (20 países d'America Latina y 5 países d'Europa):

* Archentina 
* Belchica
* Bolivia
* Brasil
* Chile
* Colombia
* Costa Rica
* Ecuador
* El Salvador 
* Espanya
* Francia
* Guatemala
* Honduras
* Italia
* Nicaragua
* Haití
* Mexico
* Panamá
* Paraguai
* Perú
* Portugal
* Puerto Rico
* Republica Dominicana
* Uruguai
* Venezuela

## Ganadors

*1969: Génesis de Lucecita
*1970: Canção de amor e paz de Cláudya

## Se veiga tamién

*Festival d'a Canción Caribenya
*Festival d'a Canción d'Eurovisión
*Festival d'a Canción d'Eurovisión Asia
*Festival d'a Canción de Turkvisión
*Festival OTI d'a Canción
Picueta loca

A **picueta loca** u **varicela** ye una malotía altament apegallosa causada per l'infección inicial con o virus varicella zoster (tamién clamau VZV u HHV-3). A malotía da como resultau una erupción cutania caracteristica que forma chicotas ambollas que fizan, que eventualment forman una costra. Per lo cheneral, prencipia en o peito, a esquena y a cara. Dimpués se propaga a la resta d'o cuerpo. Atros simptomas pueden incluyir calentura, cansera y dolors de tozuelo. Os simptomas gosan durar de cinco a siet días. En ocasions, as complicacions pueden incluyir pneumonía, inflamación d'o cerebro y infeccions bacterianas d'a piel.  A malotía gosa estar mas grieu en adultos que en ninos. Lo periodo de cova ye de 10 a 21 días dimpués de lo cual amaneix una erupción caracteristica.

A picueta loca ye una malotía transmitida per l'aire que se transmite facilment d'una persona a unatra a traviés d'a tos y os estarnudos d'una persona infectada. Se puede propagar d'un a dos días antis de que amaneixca a erupción dica que totas as lesions haigan formau una costra. Tamién se puede propagar a traviés d'o contacto con as ambollas. As personas con herpes zóster pueden transmitir a picueta loca a qui no son immunes a traviés d'o contacto con as ambollas. Per un regular, a malotía se puede diagnosticar seguntes o simptoma de presentación; manimenos, en casos inusuals se puede confirmar per meyo d'a preba de reacción en cadena d'a polimerasa (u PCR) d'o liquido de l'ambolla u as costras. Se pueden realizar prebas d'anticuerpos pa determinar si una persona ye immune. Per un regular, as personas nomás contrayen a picueta loca una vegada. Encara que ocurren reinfeccions per o virus, istas reinfeccions por un regular no causan dengún simptoma.

Dende a suya introducción en 1995, a vacuna contra a picueta loca ha provocau una disminución en o numero de casos y complicacions d'a malotía. Proteche entre o 70 y o 90 per ciento d'as personas d'a malotía con un mayor beneficio pa a malotía grieu. En muitos países se recomienda a inmunización de rutina d'os ninos. A inmunización adintro d'os tres días posteriors d'a exposición puede amillorar os resultaus en os ninos. Lo tractamiento d'as personas infectadas puede incluyir loción de calamina pa aduyar con a picor, mantener as unglas curtas pa disminuyir as lesions per gratar-se y l'emplego de paracetamol (acetaminofén) pa aduyar con a calentura. Pa aquels con mayor risgo de complicacions, se recomiendan medecinas antivirals como aciclovir.

A picueta loca ha de distinguir-se d'a picueta, una periglosa malotía infecciosa causada per virus d'o chenero Orthopoxvirus.

## Notas


## Referencias

## Vinclos externos
*  Protocolo de vigilancia de varicela (PDF, 637kb) d'o Gubierno d'Aragón
Incendio d'a discoteca Flying

L**'incendio d'a discoteca Flying** estió una catastrofe escayeixida en a sala Flying de Zaragoza a maitinada d'o domingo 14 de chinero de 1990. En ell murioron 43 personas en  inhalar os gases provocaus per o fuego. L'incendio se produció en semellants circumstancias a l'ocurriu en a discoteca Alcalá 20 de Madrit o 17 d'aviento de 1983.

Ye uno d' os incendios mas grieus d'a historia recient de Zaragoza, de conchunta con l'incendio de Tapicerías Bonafonte en aviento de 1973 y l'incendio de l'Hotel Corona de Aragón en chunio de 1979.

A investigación y o proceso chudicial posterior se prolargoron mas de 20 anyos. Os familiars d'as victimas no recibioron garra compensación economica,  tot y que tanto l'encargau d'a sala como o propietario estioron declaraus responsables.

## Referencias
Incendio d'o Teatro de Zaragoza en 1778

L**'incendio d'o Teatro de Zaragoza en 1778** estió un incendio escayeixiu en Zaragoza en a nueit d'o 12 de noviembre de 1778 en o Teatro Prencipal d'a ciudat mientres una representación teatral. L'edifico, que i heba estau inagurau en 1771 se cremó per completo, y murioron 77 personas entre ellas cuantas personalidaz como per eixemplo o Capitán Cheneral d'Aragón. Atras 52 personas resultoron tamién feridas.

Como consecuencia d'iste incendio, o teatro va estar prohibiu en Zaragoza per cuantas anyadas.

## Referencias
Incendio de Tapicerías Bonafonte

L**'incendio d'a tapicería Bonafonte** estió un incendio que succedió lo 11 d'aviento de 1973 en Zaragoza y que remató con a vida de 23 treballadors que quedoron atrapaus en o suterrano d'un taller que no teneba salida d'emerchencia. Os obrers estioron afogaus per os gases toxicos y beluns d'ells murioron carbonizaus.

Lo chudicio se celebró tres anyos dimpués, en marzo de 1976. Os propietarios, os chirmans Bonafonte, estioron condenaus a tres anyos de presón menor per un homicidio temerario y a caixar una indemnización d'un millón de pecetas per cadagún d'os feneixius. Manimenos, se declaroron insolvents y mica dimpués estioron indultaus.

## Referencias
Incendio

Un **incendio** ye un gran fuego no controlau que puede afectar u abrasar bella cosa que no ye destinada a cremar-se y que puede afectar a estructuras y a seres vivos. A exposición d'os seres vivos a un incendio puede producir danyos muito grieus dica la muerte, cheneralment per inhalación de humo u per un esvaneiximiento produciu per la intoxicación y posteriorment cremaduras grieus.

Pa a suya clasificación as formas mas extendidas son a clasificación estadounidense y la europea.

Pa a suya prevención se han creau tecnicas pa combatir os suyos efectos, aprevenir-los, y limitar os danyos que podesen causar. S'han creyau plans de protección contra incendios y cuerpos especializaus pa amortar-los clamaus cheneralment cuerpo u servicio de bomberos.

## Referencias

## Vinclos externos
Incendio de l'Hotel Corona de Aragón

L**'incendio de l'Hotel Corona de Aragón** tenió puesto lo 12 de chulio de 1979 en Zaragoza y produció 78 muertos y 113  personas feridas. No podió determinar-se a responsabilidat d'o feito en aquel inte. Encara que a vía chudicial penal no estió capable de trobar os indicios suficients pa dictaminar que l'incendio estió intencionau, a vía civil consideró que o desarrollo de l'incendio i heba estau accelerau per a presencia de bellas substancias incendiarias u explosivas, encara que sin averiguar quí habría colocau ditas substancias.

Dende o mesmo inte de l'incendio, y dica l'actualidat, as especulacions sobre a naturaleza de l'incident, y si estió un atentau terrorista u no, u a suya posible autoría, han estau multiples, con atribucions inicials a ETA, encara que tamién a lo FRAP u a grupos ultradreitistas.  En 2000, o gubierno a traviés de vías d'a chusticia plegó a admitir que yera un acto terrorista d'ETA, indemnizando a los familiars d'as victimas como victimas de un atentau con una cuantía economica.
    
## Referencias
Abocau de lindano d'Inquinosa

L**'abocau de lindano d'Inquinosa** ye un desastre medioambiental produciu per a contaminación de l'augua d'o río Galligo a lo suyo paso per Samianigo (Alto Galligo, Aragón).

Inquinosa (*Industrias Químicas del Noroeste S.A.*), que se trobaba en Samianigo, produció dende 1975 dica 1989 entre 115.000 y 160.000 toneladas de l'insecticida lindano, altament toxico y actualment prohibiu. Lo rebús d'a producción y as restas d'o proceso de fabricación (incluyindo atras substancias toxicas como mercurio, arseni, benceno y clorobenceno) estioron vertius en os dos abocaders municipals de Bailín y Sardás, amán de Samianigo. As filtracions provocadas han provocau a contaminación d'o río Galligo, y a la suya vegada, la d'o río Ebro que amuestra contaminación de lindano dica o mesmo delta.

Bailín ye actualment o mayor abocadero de lindano de tota Europa. Se calcula que un nomás litro d'as restas almagazenadas en Bailín puede provocar a contaminación d'una mil millons de litros d'augua.

En 2003, l'Audiencia de Uesca condenó a Inquinosa a caixar 6,5 millons d'euros como indemnización.

En 2014 naixió o Movimiento LindaNO que agrupa a vecins y concellos d'a cuenca de río Galligo.
    
## Referencias
Explosión en a planta de butano de Utevo

A **explosión en a planta de butano de Utevo** estió un desastre que succedió lo 24 de chunio de 1976 en esclatar un cambión cisterna, que portiaba 19.000 kilos de gas propano, en l'interior d'a planta de fabricación de butano en Utevo (Comarca Central, Aragón). A consecuencia d'a explosión murioron 13 personas, i habió mas de 30 ferius, destruyindo de raso as usinas d'a fabrica.
    
## Referencias
Accident ferroviario de Grisén

L**'accident ferroviario de Grisén** succedió lo 10 de febrero de 1965 cuan o tren correu procedent de Madrit con destín a Barcelona se pretó fuego a lo suyo paso per a gara de Grisén (Ribera Alta d'Ebro, Aragón). Oficialment murioron 30 personas manimenos se creye que en realidat murioron a lo menos cient. L'orichen de l'incendio ye encara desconoixiu. I hai cuantas hipotesis: fortuito (una punta d'un fumarro mal amortada u una falla electrica), u intencionau (un sabotache u un achuste de cuentas).
    
## Referencias
Accident ferroviario de Viliella d'Ebro

L**'accident ferroviario de Viliella d'Ebro** succedió lo 3 d'aviento de 1940 cuan dos trens de l'interpresa MZA (*Companyía d'os Ferrocarrils de Madrit a Zaragoza y Alicant*), un procedent de Barcelona y l'atro de Madrit, topetoron frontalment amán de Viliella d'Ebro (Ribera Baixa d'Ebro, Aragón). I habió 48 muertos y 90 ferius, estando oficialment l'accident ferroviario mas grieu ocurriu en Aragón (manimenos o numero de feneixius en l'accident de Grisén sía posiblement muit superior a la cifra oficial de 30 muertos).

    
## Referencias
Atentau contra la casa cuartel de Zaragoza

L**'atentau contra a casa cuartel de Zaragoza** se produció l'11 d'aviento de 1987 en a ciudat de Zaragoza (Comarca Central, Aragón) y estió perpetrau per l'organización terrorista ETA. Consistió en a explosión d'un auto bomba con uns 250&nbsp;kg d'amonal estacionau chunto a la casa cuartel d'a Guardia Civil d'a ciudat, ocasionando 11 muertos (entre éls cinco ninos) y 88 ferius, a mayoría d'éls civils.

L'autoría d'a matanza de Zaragoza correspondió a lo Comando Argala, un comando itinerant d'a organización terrorista composau per ciudadans franceses que tornaban ta Francia dimpués d'a comisión d'os atentaus, a lo no tener as autoridaz espanyolas churisdicción en territorio francés. Anyos mas tardi, entre 1989 y 1992, estioron aturaus tanto os autors materials como os intelectuals de l'atentau en cuantas operacions policials.
    
## Referencias
Centro Nacional d'Intelichencia

O **Centro Nacional d'Intelichencia (CNI)** ye o servicio d'intelichencia d'Espanya, creyau en l'anyo 2002 como sucesor de l'antigo Centro Superior d'Información d'a Esfensa (CESID). Iste servicio ye integrau en a estructura cheneral d'o Ministerio d'Esfensa, como un organismo publico con autonomía funcional y personalidat churidica propia y plena capacidat d'obrar. Tiene, entre atras, a función de «maximo asesor» d'o Poder Executivo en cuestions de seguranza y intelichencia. L'actual directora ye Esperanza Casteleiro Llamazares.

Seguntes a suya lechislación, o Centro Nacional d'Intelichencia ye l'organismo publica responsable de facilitar a o President d'o Gubierno y a o Gubierno d'Espanya as informacions, analisis, estudios o propuestas que permitan aprevenir y evitar cualsiquier periglo, menaza u agresión contra a independencia u integridat territorial d'Espanya, os suyos intréses nacionals y a estabilidat de l'Estau de dreito y as suyas institucions.

## Directors
* Jorge Dezcállar de Mazarredo (civil) (2002–2004)
* Alberto Saiz Cortés (civil) (2004–2009)
* Félix Sanz Roldán (2009–2019)
* Paz Esteban López (civil) (2019–2022)
* Esperanza Casteleiro Llamazares (civil) (2022–hue)

## Referencias

## Veyer tamién
* Ministerio d'Esfensa d'Espanya
Zappeion

O **Zappeion** (En griego y en alfabeto griego *Ζάππειον Μέγαρο*, transliterau como *Záppeion Mégaro*) ye un edificio situau en o Chardín nacional d'Atenas, en o centro d'Atenas, Grecia. Estió construyiu a zaguers d'o sieglo XIX pa estar utilizau en os Chuegos Olimpicos de 1896 celebraus en Atenas, y utilizau en ixes chuegos pa la competicions d'esgrima. Fue utilizau tamién en os Chuegos Entreficaus en 1906 como villa olimpica y en os de 2004 como centro de prensa. Estió a sitio do se sinyó o tratau d'adesión de Grecia a la Comunidat Economica Europea (CEE) en 1979. En l'actualidat s'usa pa reunions y ceremonias, tanto oficials como privadas.

## Vinclos externos

## Referencias
Tierratremo de Ribagorza de 1373

O **tierratremo de Ribagorza de 1373** estió un tierratremo d'una magnitut estimada de 6.2  que succedió o 3 de marzo de 1373 en o Condau de Ribagorza.

O tierratremo espaldó numbrosos edificios d'a redolada. Asinas per eixemplo o castiello de Benavarri u lo campanal d'a ilesia d'Albalat de Cinca. Manimenos os suyos efectos tamién se sintioron en atras partis aluenyadas como per eixemplo en Barcelona que a suya ilesia de Santa Maria d'a Mar sufrió danyos u en Leida en a capiella reyal d'a Zuda. Lo lugar de Montclús, en o Montsec, estió destruyiu de raso.

## Referencias
Chuana I de Castiella

**Chuana I** estío reina de Castiella entre 1504 y 1555. Estió tamién reina nominal d'Aragón entre 1516 y 1555. Naixió o 6 de noviembre de 1479 estando a filla d'o rei Ferrando II d'Aragón y reina Isabel I de Castiella. Yera nieta por linia paterna de Chuan II d'Aragón y de Chuana Enriquez, y por linia materna d' Chuan II de Castiella y d'Isabel de Portugal y Bragança. Se casó o 20 d'octubre de 1496 con  Felipe o Fermoso,  Archiduque d'Austria. D'iste matrimonio naixioron:

* Alionor d'Austria, reina de Portugal y Francia.
* Carlos I d'Aragón.
* Isabel d'Austria, Reina de Dinamarca, Noruega y Suecia.
* Ferrando I d'o Sacro Imperio Romano Chermanico.
* Catarina d'Austria, reina de Portugal.
Talayuela

Una **talayuela** ye talaya chica y en toponimia puede fer referencia a:
* **[[La Talayuela (Cubel)|La Talayuela]]** (1.179 m), talaya de la sierra d'el Frontón situada en lo termin municipal de Cubel.
* **[[La Talayuela (Cedriellas)|La Talayuela]]**, chacimiento arqueolochico de Cedriellas.
* **[[La Talayuela (Plou)|La Talayuela]]**, toponimo documental de Plou.
* **[[Talayuelas]]**, municipio de la Serranía Baixa (Cuenca).

## Se veiga tamién
*Tarayuela.
*Tariuela.
*Talaya.
Penya Dorada

**Penya Dorada** puet fer referencia a:

* **[[Penya Dorada (Peralellos)|Penya Dorada]]** (1.143 m), una **penya** situada en lo termin municipal de Peralellos.
* **[[Penya Dorada (Castellón d'Alarba)|Penya Dorada]]** (942 m), una **penya** situada en lo termin municipal de Castellón d'Alarba.
Malautía cardiovascular

Las **malautías cardiovasculars** son malautías que afectan a lo corazón, a los vasos sanguinios y a la fin, a la circulación sanguinia. Las mas corrients en los países occidentals son las malautías coronarias.

Las malautías cardiovasculars son mas frecuents en ciertas categorías de población (obesos, obrers, personas exposadas a substancias contaminants, etcetera). Son malautías que se troban a sobén entre los factors que alcurzan la esperanza de vida en una población.

## Referencias
Omar Cook

**Omar-Sharif Cook**, naixiu lo 28 de chinero de 1982 d'o barrio de Brooklyn (Nueva York, Nueva York, Estaus Unius) ye un chugador profesional estausunidense de basketbol, con nacionalidat montenegrina, hue retirau. Tien una altaria d'1,86 metros y ocupaba la posición de base. Fue internacional con a selección masculina de basketbol de Montenegro.

## Trachectoria esportiva

## Referencias

## Vinclos externos
*  Ficha d'o chugador en ACB.com.
Santiago Yusta

**Santiago Yusta García**, naixiu lo 28 d'abril de 1997 de Madrit (Comunidat de Madrit, Espanya) ye un chugador profesional espanyol de basketbol. Tien una altaria de 2 metros y ocupa la posición d'alero. En l'actualidat chuga en o *[[Casademont Zaragoza]]* d'a liga ACB d'Espanya.

## Trachectoria esportiva

## Vinclos externos
*  Ficha d'o chugador en ACB.com.
Tariuela

Una **tariuela** ye talaya chica y en toponimia puede fer referencia a:
* **[[La Tariuela (Calcena)|La Tariuela]]** (1.116 m), un sarrau de la sierra de Tablado situau en Calcena dichós de la Talaya.
* **[[La Tariuela (Albentosa)|La Tariuela]]**, una talaya situada en lo termin municipal d'Albentosa.
* **[[La Tariuela (Exerica)|La Tariuela]]**, una talaya situada en lo termin municipal d'Exerica.
* **[[Las Tariuelas (Cella)|Las Tariuelas]]**, un chacimiento arqueolochico de Cella.

## Se veiga tamién
*Talayuela.
*Tarayuela.
*Les Tareoles (Val de Robres).
Segunda Rechional Preferent d'Aragón

A **Segunda Rechional Preferent d'Aragón** estió a tercera categoría de futbol rechional en Aragón, organizada por a Federación Aragonesa de Fútbol y disputada entre as anyatas de 1972 y 1977. En finalizar a temporada ascendían a Primera Rechional d'Aragón os primers clasificaus y descendían a Segunda Rechional d'Aragón os zaguers clasificaus d'a liga regular. En 1978 se reorganiza o sistema de categorias d'o fútbol aragonés y s'elimina esta categoría ascendiendo toz los equipos a Primera Rechional fueras de dos que renuncioron y pasoron a chugar en la Segunda Rechional.

Yera compuesta per un solo grupo de vinte equipos d'Aragón y a provincia de Soria, toz os chugadors, arbitros, entrenadors y tecnicos yeran aficionaus.

## Se veiga tamién
*Organización d'o fútbol en Aragón
Departamento de Comercio d'os Estaus Unius

O **Departamento de Comercio d'os Estaus Unius** (en anglés: *United States Department of Commerce*) ye o departamento executivo federal encargau de promover l'emplego y d'amillorar o livel de vida de toz os estaunidenses por a creación d'infraestructuras que promocionen o crecimiento economico, a competitividat tecnolochica y o desarrollo sustenible. Entre as suyas fainas ye a confección d'os datos de crecimiento economico y demografico pa a toma de decisions d'o comercio y o gubierno, a emisión d'as patents y marcas rechistradas y auxiliar en a preparación d'estandars industrials.

O Departamento fue creyau o 14 de febrero de 1903 como Departamento de Comercio y Treballo y renombrau con o suyo nombre actual o 4 de marzo de 1913. Dende o 3 de marzo de 2021 a suya secretaria ye Gina Raimonodo.

## Referencias

## Vinclos externos
*   Sitio web oficial
Cleopatra (desambigación)

**[[Cleopatra (nombre)|Cleopatra]]** (en griego antigo **Κλεοπάτρα**) ye un nombre propio femenín d'orichen griego y puede estar:

* *Personaches*:
** Reinas de l'Antigo Echipto:
*** **[[Cleopatra I d'Echipto]]**, reina d'Echipto (215 aC - 176 aC.);
*** **[[Cleopatra II d'Echipto]]**, correchent d'Echipto dende 171 dica 164 aC;
*** **[[Cleopatra III]]**, reina d'Echipto dende 142 a 101 aC;
*** **[[Cleopatra IV]]**, reina d'Echipto, dende 116 dica 115 aC, de conchuntas con o suyo marido Ptolomeo IX, y dimpués reina consorte de Siria;
*** **[[Cleopatra V]]**, reina correchent d'Echipto de 58 a 57 a. C.; 
*** **[[Cleopatra VI]]**, reina  correchent d'Echipto con Ptolomeo XII. Seguntes bels investigadors puet estar a mesma persona que Cleopatra V;
*** **[[Cleopatra VII]]**,  zaguera reina d'a Ptolomeus y d'o periodo helenistico, conoixita por as suyas relacions con Chulio César, Marco Antonio y por su suicidio;
*** **[[Cleopatra Selene II]]**, filla de Cleopatra VII y Marco Antonio.
** Mitolochía griega
*** **[[Cleopatra (mitolochía)|Cleopatra]]**, una ninfa filla de Bóreas y Oritía;
*** **[[Cleopatra (filla de Idas)|Cleopatra]]**, filla de Idas y Marpesa, esposa de Meleagro;
* *Cine:*
** ***[[Cléopâtre (cinta de 1899)|Cléopâtre]]***, de Georges Méliès de l'anyo 1899 una cinta de cine mudo de terror
** ***[[Cleopatra (cinta de 1912)|Cleopatra]]***, una cinta muda de 1912 dirichida por Charles L. Gaskill y protagonizada por Helen Gardner.
** ***[[Cleopatra (cinta de 1917)|Cleopatra]]*** de 1917, de J. Gordon Edwards y con Theda Bara, Fritz Leiber, Sr., Thurston Hall y Alan Roscoe.
**  ***[[Cleopatra (cinta de 1934)|Cleopatra]]*** de 1934 dirichida por Cecil B. DeMille y interpretada por Claudette Colbert 
** ***[[Cleopatra (cinta de 1963)|Cleopatra]]***, cinta de 1963 dirichida por Joseph L. Mankiewicz y interpretada por Elizabeth Taylor y Richard Burton
** ***[[Astérix y Cleopatra (cinta)|Astérix y Cleopatra]]*** cinta de cine d'animación de 1968;
** ***[[Astérix y Obélix: Misión Cleopatra]]*** cinta de cine d'animación de 2002;
**Biolochía*
*****[[Gonepteryx cleopatra]]***, una paixarela  d'a família *[[Pieridae]]*.
** ***[[Cleopatrinae]]***, un chenero de molusco d'a familia *Paludomidae*.
Departamento de Treballo d'os Estaus Unius

O **Departamento de Treballo d'os Estaus Unius** (en anglés: *United States Department of Labor*) ye o departamento executivo federal encargau de regular as condicions de treballo, d'os salarios y horarios estandars d'os treballadors, seguros d'o desemplego, os servicios de reinserción laboral y bellas estatisticas economicas. Muitos estaus estaunidenses tienen os suyos departamentos de treballo.

O Departamento fue creyau o 23 de marzo de 1913 y dende o 3 de marzo de 2021 o suyo secretario ye Marty Walsh.

## Vinclos externos
*   Sitio web oficial
Ian McKellen

**Ian Murray McKellen**, naixiu de Burnley (Reino Uniu) lo 25 de mayo de 1939, ye un actor britanico de cine y teatro. Ye ganador de siet premios Laurence Olivier, un Globo d'Oro, un Tony, dos premios d'o Sindicato d'Actors, un BIF y dos premios d'a Critica Cinematografica; y ha estau nominau a l'Óscar en dos ocasions, cinco a los BAFTA y cinco a los Emmy. A suya labor interpretativa ha abarcau dende Shakespeare y lo teatro popular contemporanio dica la fantesía y la ciencia ficción. A BBC declaró que «las suyas interpretacions le han asegurau un nicho en o canon d'o teatro anglés y dentro d'o gremio cinematografico». Ye un d'os actors teatrals mas notables d'o Reino Uniu y ye considerau comunament como un icono d'a cultura britanica.

Prencipió la suya cursa profesional en 1961 como parti d'o selecto elenco d'o Belgrade Theatre. En 1969, estió convidau a formar parte d'a companyía de teatro d'o Prospect Theatre y encabezó l'elenco d'as obras Ricardo II de Shakespeare y Eduardo II de Marlowe, consagrando-se firmement como un d'os actors clasicos mas importants d'o país. Entre los setanta, McKellen estió miembro d'a Companyía de teatro de Shakespeare y d'a Companyía nacional de teatro. Aconsiguió la reconoixencia internacional per los suyos destacaus papels como Gandalf en a trilochía d'o Sinyor d'os Aniellos y Lo hobbit; y como Magneto en a saga X-Men, cintas que tamién lo facioron conoixiu pa las audiencias mas chóvens.

En 1979 estió condecorau con l'Orden de l'Imperio Britanico, estió nombrau Caballero per la reina Isabel II en 1991 per lo suyo servicio en as artes interpretativas y estió feito Companyero d'honor d'a reina per los suyos servicios en as artes dramaticas y a la igualdat en 2008. McKellen ye ubiertament gay dende 1988​ y un conoixiu activista en favor d'os dreitos d'os homosexuals, a la vegada que lo cofundador d'Albert Kennedy Trust, una d'as organizacions de dreitos LGBT mas influyents d'o Reino Uniu, d'a cual sigue estando un portavoz destacau.

## Referencias
Martin Freeman

**Martin John Christopher Freeman**, naixiu de Aldershot (Anglaterra, Reino Uniu) l'8 de setiembre de 1971, ye un actor anglés reconoixiu per los suyos papels en as series The Office (2001-2003), Sherlock (2010-2017) y Fargo (2014). Amás, ha treballau en a cinta The Hitchhiker's Guide to the Galaxy (2005) y en a trilochía d'o hobbit (dende 2012 dica 2014), an interpretó a Bilbo Baggins.

Ye antimás reconoixiu per interpretar a Everett K. Ross en l'universo cinematografico de Marvel en as cintas Capitán America: Civil War (2016) y Black Panther (2018).

## Referencias
Bilbo Baggins

**Bilbo Baggins** (traduciu en castellano como *Bilbo Bolsón* y en catalán como *Bilbo Saquet*) ye un personache ficticio creyau por J.R.R. Tolkien pa la suya novela O Hobbit y interpretau en cintas per Martin Freeman y Ian Holm.

Bilbo Baggins ye trigau per o mago Gandalf pa aduyar a Thorin y a suya colla de nanos a recuperar o suyo fogar y tresoro ancestral, que ha estau incautau per o dragón Smaug. Bilbo encomienza en O Hobbit como un ser timido y amant d'a comodidat, y a traviés d'as suyas aventuras creix dica convertir-se en un miembro util y inchenioso d'a busca.

``Baggins`` ye una parola d'o dialecto anglés de Yorkshire pa referir-se a lo té como birolla. A forma de vida de Bilbo en a Comarca, definida per caracteristicas como a disponibilidat de tabaco y un servicio postal, ye basada en a forma de vida d'a clase meya anglesa mientres as epocas victoriana y eduardiana.

## Referencias
Gollum

**Gollum** ye un personache ficticio creyau por J.R.R. Tolkien pa la suya novela O Hobbit y interpretau en as cintas de Peter Jackson per Andy Serkis.

Gollum yera un hobbit que orichinalment se lo conoixeba como **Sméagol**,  manimenos estió corrompiu per l'Aniello Unico y mas tardi se clamó Gollum per o suyo costumbre de fer ``un rudio horrible en trusquir en o suyo garganchón``.

Sméagol obtenió l'Aniello Unico asasinando a lo suyo parient Déagol, qui lo trobó en o río Anduin. Gollum se refirió a l'Aniello como `` o mío precioso ``, y extendió a suya vida dillá d'as buegas naturals. Sieglos de influxo de l'Aniello torcieron o cuerpo y a ment de Gollum y, en l'inte d'as novelas, ``amaba y odiaba [l'Aniello], como s'amaba y s'odiaba a ell mesmo``. A lo luengo de l'historia, Gollum se debatió entre a suya luxuria per l'Aniello y o suyo deseyo de liberar-se d'él. Bilbo Baggins trobó l'Aniello y lo prenió como suyo, y Gollum l'acazó per ixo la resta d'a suya vida. Gollum finalment l'arrambló l'Aniello a Frodo Baggins en as crepas d'o Mont d'o Destín en Mordor, encara que cayió a los fuegos d'o volcán, an tanto ell como l'Aniello estioron destruyius.

Pa os oríchens literarios de Gollum, os eruditos han comparau a Gollum con a broixa machurrida *Gagool* en a novela King Solomon's Mines de H. Rider Haggard de 1885 y con os *Morlocks* subterranios en a novela The Time Machine de H.G. Wells de 1895.

## Referencias
Frodo Baggins

**Frodo Baggins** (traduciu en castellano como *Frodo Bolsón* y en catalán como *Frodo Saquet*) ye un personache ficticio creyau por J.R.R. Tolkien pa la suya novela O Sinyor d'os Aniellos y interpretau en as cintas de Peter Jackson per Elijah Wood.

## Referencias
Sauron

**Sauron** ye un personache ficticio creyau por J.R.R. Tolkien pa la suya novela O Sinyor d'os Aniellos y interpretau en as cintas de Peter Jackson con as voces d'Alan Howard y Benedict Cumberbatch.

Ye lo personache titular y l'antagonista prencipal d'a novela O Sinyor d'os Aniellos.

## Referencias
Gandalf

**Gandalf** ye un personache ficticio creyau por J.R.R. Tolkien pa las suyas novelas O Hobbit y O Sinyor d'os Aniellos y interpretau en as cintas de Peter Jackson per Ian McKellen.

Gandalf ye un mago, uno de l'orden Istari, y o lider y mentor d'a Comunidat d'o Aniello. Tolkien prenió o nombre *Gandalf* d'o Catalogo de nanos (u *Dvergatal*) d'o norrén antigo en o Völuspá.

Como mago y portador d'un Aniello de poder, Gandalf tien un gran poder, pero treballa sobretot animando y persuadindo. Se presenta como Gandalf lo Griso, poseye un gran conoixencia y viacheya de contino, de cutio enfocau en a misión de contrarrestar a lo Sinyor Fosco Sauron. Ye asociau con o fuego, o suyo aniello ye Narya, l'Aniello de Fuego, y se deleita con os fuegos artificials pa entretener a los hobbits d'a Comarca y, con gran necesidat, fa servir o fuego como arma. Como un d'os maiar, ye un esprito immortal, pero en estar en un cuerpo fisico en a Tierra Meya puede morir en batalla, como lo fació con o Balrog de Moria. Alavez, estió ninviau de tornada a la Tierra Meya pa completar a suya misión, agora como Gandalf lo Blanco y lider d'os Istari.

Tolkien describió una vegada a Gandalf como un anchel encarnau; mas tardi, tanto ell como atros eruditos han comparau a Gandalf con o dios nordico Odin en a suya apariencia de *vagamundo*. Atros han descrito a Gandalf como una figura guía que aduya a lo protagonista, comparable a la sibila que aduyó a Eneas en A Eneida de Virchilio, u a lo propio Virchilio en l'Infierno de Dante; y como figura de Cristo, o profeta.

## Referencias
Departamento de Salut y Servicios Humans d'os Estaus Unius

O **Departamento de Salut y Servicios Humans d'os Estaus Unius** (en anglés: *United States Department of Health and Human Services*) ye o departamento executivo federal encargau de protecher a salut de toz os estaunidenses y a prestación de servicios socials esencials.

O Departamento fue creyau o 4 de mayo de 1980 a la que se dividió l'antigo Departamento de Salut, Educación y Bienestar, en o cual s'incluiba l'Administración d'o Seguro Social, os organismos d'o Servicio de Salut Publica, l'Administración de Refirme d'a Familia y a Oficina d'Educación en o Departamento de Salut y Servicios Socials. Dende o 19 de marzo de 2021 o suyo secretario ye Xavier Becerra.

## Referencias

## Vinclos externos
*   Sitio web oficial
Smaug

**Smaug** ye un personache ficticio creyau por J.R.R. Tolkien pa la suya novela *[[O Hobbit]]* y interpretau en as cintas de Peter Jackson per Benedict Cumberbatch fendo servir d'a tecnica *[[motion capture]]*.

Smaug ye un dragón y lo prencipal antagonista d'a novela de 1937 de J.R.R. Tolkien, *[[O Hobbit]]*. Potent y temible, invadió o reino nano d'Erebor 150 anyadas antis d'os eventos descritos en a novela. Un grupo de trece nanos montó una misión pa recuperar o suyo reino, aduyaus per o mago Gandalf y l'hobbit Bilbo Baggins. En *[[O Hobbit]]*, Thorin describe a Smaug como ``un cuco especialment anglucioso, fuerte y malvau``.

Os criticos han identificau estreitos paralelos con lo que presumen son fuents d'inspiración de Tolkien, incluyiu o dragón en Beowulf, que ye provocau per o robo d'una copa preciosa, y o dragón que fabla Fafnir, que proposa una traiduría a Sigurd. Una fuent adicional puede estar o poema de 1855 d'Henry Wadsworth Longfellow *A canción de Hiawatha*, an Megissogwon, l'esprito d'a riqueza, ye protechiu per una camisa blindada, pero que o suyo unico punto feble ye revelau per un muixón que fabla.

## Referencias
Lormarin

**Lormarin** (en francés *Lourmarin*) ye un municipio occitán situau en o departamento de Vauclusa y en a rechión de Provenza-Alpes-Costa Azul.

## Demografía
Lo Chudicio final (Hans Memling)

***Lo Chudicio Final*** (en alemán *Das Jüngste Gericht*) ye un triptico d'Hans Memling exposau en lo Museu Nacional de Gdańsk (sección d'Arte Antigo), en Polonia. En lo panel central, Cristo y Sant Miguel Arcánchel clasifican las almas d'os muertos. En lo panel ezquierdo, los triaus ascienden a lo cielo, y en o dreito, os condenaus cayen a lo infierno. En a parte posterior d'o panel ezquierdo, ye escrito o nombre d'o patrocinador Angelo Tani, y en a parte posterior d'o dreito, a suya muller, Catarina di Francesco Tanagli.

## Referencias
* 1000 Obras Maestras de la pintura *h.f.*ullmann. pàg. 659/60 (ISBN 978-3-8331-6111-7)

## Vinclos externos
Departamento de Vivienda y Desarrollo Urbán d'os Estaus Unius

O **Departamento de Vivienda y Desarrollo Urbán d'os Estaus Unius** (en anglés: *United States Department of Housing and Urban Development*) ye o departamento executivo federal encargau d'a politica de desarrollo urbán asinas como a chestión d'as politicas de vivienda publica y fogar.

O Departamento fue creyau o 9 de setiembre de 1965 y dende o 10 de marzo de 2021 a suya secretaria ye Marcia Fudge.

## Referencias

## Vinclos externos
*   Sitio web oficial
Departamento de Transporte d'os Estaus Unius

O **Departamento de Transporte d'os Estaus Unius** (en anglés: *United States Department of Transportation*) ye o departamento executivo federal encargau d'o transporte meyant un sistema de transporte rapido, seguro, eficient, accesible y convenient.

O Departamento fue creyau o 15 d'otubre de 1966 y dende o 3 de febrero de 2021 o suyo secretario ye Pete Buttigieg.

## Vinclos externos
*   Sitio web oficial
Táliga

**Táliga** ye un municipio extremenyo situato en a provincia de Badajoz y en a comarca de Llanos de Olivenza.

Perteneixe a o partiu chudicial de Olivenza y a suya población ye de  habitants, en una superficie de 294.9&nbsp;km² y una densidat de población de  hab/km².

## Historia
Formó parte de Portugal mientres mas de cinco sieglos (a causa d'esto encara se charra portugués en a zona) dica a suya incorporación a Espanya en 1801, constituyiu como una parroquia (*[[freguesia]]*) d'o municipio de Olivenza con o nombre d'a nuestra Sinyora de l'Asunción de Táliga (Nossa Senhora da Assunção de Talega [u Táliga]).

Como con a resta d'o territorio reblau a Espanya en virtut d'o tractau de Badajoz de 1801, Portugal no reconoixe la sobiranía espanyola sobre Táliga, invocando lo Congreso de Viena de 1815, encara que no disputa de forma activa a suya posesión. Per l'atra parte, Espanya considera que lo territorio ye una posesión legalment espanyola en virtut de dito tractau, lo cual, seguntes la posición espanyola, no ha estau anulau ni derogado.

Deixó de formar parte d'o municipio de Olivenza circa de 1850 anque os suyos primers rechistros municipals datan de 1871.

## Referencias

## Vinclos externos

*  Pachina web municipal.
Cine pornografico

O **cine pornográfico**, **cine porno** u tamién clamau per l'eufemismo **cine pa adultos** ye aquel en o cual explicitament s'amuestran los chenitals mientres se realiza lo acto sexual y que lo suyo proposito ye d'excitar a o espectador. Son cintas pa mayors d'edat y tradicionalment han estau endrezadas a lo publico prencipalment masculín, pero en l'actualidat i hai mas producción endrezada a lo publico femenín.

O cine porno ye un d'os generos cinematograficos que mas produccions y facturación tienen, Estaus Unius ye lo mayor país consumidor y productor de porno d'o mundo localizando-se lo suyo epicentro en l'aria conoixida como Santo Fernando Valley, frecuentment tamién dito como The Valley u Porn Valley, situau en a ciudat de Los Angeles (California), tamién conoixida como *a capital mundial d'o porno*. En 2005, a facturación d'a industria d'o porno estausunidense superó notablement a la d'a industria cinematografica convencional de Hollywood. Tamién ye important a producciòn europea y chaponesa.

A cinta pornográfica mas conoixida ye probablement a cinta estausunidense Deep throat de 1972.

Tamién existen dibuixos animaus pornográficos, destacando os de producción chaponesa, conoixius como *[[hentai]]*.

## Cintas destacadas d'o chenero
### Anyos 1930

## Referencias

## Vinclos externos
Barcelona Dragons

Os **Barcelona Dragons** ye un club de fútbol americano catalán, con seu en a ciudat de Barcelona, encara que chuga os suyos partius como local en o Estadio Municipal de Reus. Mientres as anyatas 2001-2003 estioron a sección de fútbol americano d'o FC Barcelona.

Chugó en a desapareixida NFL Europa  y en l'actualidad chuga en la European League of Football.

## Vinclos externos

* Web oficial
Departamento d'Enerchía d'os Estaus Unius

O **Departamento d'Enerchía d'os Estaus Unius** (en anglés: *United States Department of Energy*) ye o departamento executivo federal encargau d'a politica enerchetica y d'a seguridat nuclear. En os suyos articlos s'incluyen os programas nacionals d'armas nuclears, a producción de reactors nuclears pa l'Armada d'os Estaus Unius, a investigación sobre enerchía, os intreses en a disposición d'os repuis radioactivos y a producción d'enerchía casera.

O Departamento fue creyau o 4 d'agosto de 1977 y dende o 25 de febrero de 2021 a suya secretaria ye Jennifer Granholm.

## Vinclos externos
*  Sitio web oficial
Semielfo

Un **semielfo**, conoixiu hue sobretot a traviés d'os escritos de J.R.R. Tolkien sobre a Tierra Meya pero con oríchens en a mitolochía norrena, ye o descendent, posiblement muit fermoso y con poders machicos, d'un elfo y un humán. En a Tierra Meya, os semielfos pueden trigar entre l'immortalidat elfica u a vida mortal d'os Hombres. As mesachas elfas Lúthien y Arwen trioron a mortalidat.

Os eruditos han considerau o significau d'as decisions presas per Lúthien y Arwen, que combinan l'amor y a muerte, a leyaltat familiar, l'immortalidat, o destín y a fe de que en deixar ir, se puede aconseguir a luz, mientres que aferrar-se, encara que ye natural, ye en realidat una varrenadura.

## Referencias
Ent

Os **ents** son creaturas de l'universo de fantesía creyau per lo escritor anglés J.R.R. Tolkien. Son pastors d'arbols que protechen a las selvas d'os nanos y atros periglos que os aguaitan. Son semellants a los arbols parlants que existen en o folklore de tot o mundo. O suyo nombre se deriva d'a parola de l'anglés antigo *ent* (u *eoten*) "chigant".

## Referencias
Hobbit

Os **hobbits** son creaturas de l'universo de fantesía creyau per l'escritor anglés J.R.R. Tolkien. Con aproximadament a metat de l'altaria humana promeyo, Tolkien presentó a los hobbits como una variedat d'humanidat, u parients amanaus d'a mesma. Ocasionalment conoixius como *meyanos* (en anglés **halflings**) en os escritos de Tolkien, viven escalzos y habitan en casas subterranias que tienen finestras, ya que tipicament son construyidas en os costaus d'os pueyos. Os suyos piez tienen suelas de cuiro naturalment duras (per lo que no amenestan calcero) y son cubiertos en a parti superior con cabello encaragolau.

Os hobbits amaneixioron per primera vegada en a novela infantil de 1937 *[[O Hobbit]]*, en a que lo suyo hobbit titular ye lo protagonista *[[Bilbo Baggins]]*, qui se veye aventau a una aventura inasperada que embreca a un dragón. En a suya secuela, *[[O Sinyor d'os Aniellos]]*, os hobbits *[[Frodo Baggins]]*, *[[Sam Gamgee]]*, *[[Pippin Took]]* y *[[Merry Brandybuck]]* son personaches prencipals que desempenyan papels clau en a luita pa salvar o suyo mundo ("A Tierra Meya") d'o mal. En *[[O Hobbit]]*, os hobbits viven chuntos en un lugarón clamau *Hobbiton*, que en *[[O Sinyor d'os Aniellos]]* s'identifica como parti d'una rechión rural mas gran clamada *A Comarca*, a patria d'os hobbits en o nord-ueste d'a Tierra Meya. Tamién viven en un lugar a l'este d'a Comarca, clamau *Bree*, a on coexisten con humans normals. Tolkien insinúa que puede haber atros asentamientos hobbit per astí, pero nunca se visitan en la historia.

Tolkien establió una etimolochía ficticia pa la parola "hobbit" en un apendiz d'o *Sinyor d'os Aniellos*, que se deriva de *holbytla*  que significa "constructor de foraus" a cual ye una nueva construcción de Tolkien de l'anglés antigo *hol*, "forau", y *bytlan*, "construyir".

## Referencias
Orco

Un **orco** ye un mostro humanoide ficticio. Os orcos s'introducioron en l'emplego moderno gracias a los escritos de fantesía de J.R.R.Tolkien, especialment O Sinyor d'os Aniellos. En as obras de Tolkien, os orcos son una raza de mostros brutal, agresiva, fiera y rebordiza, que contrasta con os elfos benevolents y sirve a un poder maligno, encara que comparten un sentiu humán de moralidat; I hai una sucherencia, entre cuantas historias d'orichen bella cosa contradictorias, que son una raza corrupta d'elfos.

Se pueden trobar mostros mitolochicos con nombres semellants a orco  en o poema anglés antigo *[[Beowulf]]*, en a poesía d'a Edat Moderna y en os cuentos populars y de fadas d'o norte d'Europa. Tolkien declaró que prenió o nombre de Beowulf.

Lo concepto d'orcos de Tolkien s'ha adaptau a la ficción fantestica d'atros autors y a chuegos de rol y estratechia como Dungeons & Dragons, Warhammer y Warcraft.

## Referencias
Departamento d'Educación d'os Estaus Unius

O **Departamento d'Educación d'os Estaus Unius** (en anglés: *United States Department of Education*) ye o departamento executivo federal encargau d'estableixer politicas, administrar y coordinar a mayor parte de l'asistencia federal a la educación, replegar datos sobre as escuelas d'os Estaus Unius y fer complir as leis federals respective a la privacidat y os dreitos civils.

O Departamento fue creyau o 17 d'otubre de 1979 y dende o 2 de marzo de 2021 o suyo secretario ye Miguel Cardona.

## Vinclos externos
*  Sitio web oficial
MacBook Pro

O **MacBook Pro** ye una linia d'ordinadors portatils desembolicaus y fabricaus por Apple Inc.. Ye o modelo de gama alta d'a familia MacBook, ubicau sobre o MacBook Air, y se vende con pantallas de 13 y 16 pulgadas. As versions de 17 y 15 pulgadas se vendioron d'abril de 2006 a chunio de 2012 y de chinero de 2006 a noviembre de 2019, respectivament.

O MacBook Pro de primera cheneración fazió servir o disenyo d'o PowerBook G4, pero reemplazó os chips PowerPC G4 con procesadors Intel Core, adhibió una camera web y introdució lo connector d'alimentación MagSafe. Lo modelo de 15 pulgadas s'introdució en chinero de 2006; o modelo de 17 pulgadas en abril. As revisions posteriors adhibioron procesadors Intel Core 2 Duo y pantallas con retroiluminación LED.

Lo modelo de segunda cheneración debutó en octubre de 2008 en variants de 13 y 15 pulgadas, con una variant de 17 pulgadas adhibida en chinero de 2009. Clamau o modelo "unibody" perque a suya caixa estió maquinada a partir d'una solenca pieza d'aluminio, teneba una versión mas delgada. pantalla empotrada, un trackpad redisenyau que a suya superficie completa consistiba en un unico botón en o que se podeba fer clic y un teclau redisenyau. As actualizacions trayioron os procesadors Intel Core i5 y i7 y introducioron o Thunderbolt d'Intel.

A tercera cheneración de MacBook Pro se lanzó en 2012: la de 15 pulgadas en chunio de 2012, un modelo de 13 pulgadas en octubre. Ye mas delgau que lo suyo predecesor, fació estándard l'almagazenamiento d'estau soliu (SSD), adhibió HDMI y incluyó una pantalla Retina d'alta resolución. Eliminó os puertos Ethernet y FireWire y l'unidat optica.

O MacBook Pro de cuatrena cheneración, lanzada en octubre de 2016, adoptó USB-C pa toz os puertos de datos y alimentación. En toz menos en o modelo base, as teclas de función d'o teclau estioron reemplazadas per una tira de pantalla tactil clamada Touch Bar con un sensor Touch ID integrau en o botón d'encendiu.

En noviembre de 2019 se publicó una revisión d' a cuatrena cheneración de MacBook Pro. Presentó o Magic Keyboard, que fa servir un mecanismo d'interruptor de tixera. Lo modelo inicial de 16 pulgadas con una pantalla en bisels mas estreitos estió seguiu per un modelo de 13 pulgadas en mayo de 2020.

Unatra revisión d'a cuatrena cheneración se lanzó en noviembre de 2020 y ye lo primer MacBook Pro que presenta un sistema disenyau per Apple en un chip, l'Apple M1.

## Referencias
USB-C

**USB-C** (u **USB Tipo C**) ye una especificación d'o connector USB que pasa a tener 24 pins y de connexión reversible, pa carriar datos y enerchía.

L'especificación USB Tipo-C 1.0 estió publicada per l'USB Implementers Forum y se remató en agosto de 2014. Estió desarrollada alto u baixo lo mesmo tiempo que l'especificación USB 3.1.

## Referencias
Departamento d'Asuntos d'os Veterans d'os Estaus Unius

O **Departamento d'Asuntos d'os Veterans d'os Estaus Unius** (en anglés: *United States Department of Veterans Affairs*) ye o departamento executivo federal encargau de chestionar o sistema de beneficios a veterans militars en ixe país. Os beneficios incluyen compensación por discapacidat, pensions, educación, ampra hipotecario, seguranzas de vida, reabilitación profesional, as prestacions de supervivencia, os beneficios medicos y beneficios d'entierro.

O Departamento fue creyau o 15 de marzo de 1989 y dende o 9 de febrero de 2021 o suyo secretario ye Denis McDonough.

## Vinclos externos
*  Sitio web oficial
Thunderbolt

**Thunderbolt** ye a marca comercial d'una interficie d'hardware desarrollada per Intel en colaboración con Apple, en Israel, que permite a connexión de perifericos externos a un ordinador. Thunderbolt 1 y 2 fan servir o mesmo connector que Mini DisplayPort (MDP), mientres que Thunderbolt 3 y 4 reutilizan o connector USB-C de USB. Inicialment se desembolicó y comercializó con o nombre de **Light Peak**, y se vendió per primera vegada como parti d'un producto pa l'usuario lo 24 de febrero de 2011.

Thunderbolt combina PCI Express (PCIe) y DisplayPort (DP) en dos sinyals en serie, y, amás, proporciona alimentación de corrient contina, tot en nomás que un cable. Un connector puede admitir dica seis perifericos a traviés de cuantas topolochías.

## Referencias